CELEX: 62015CN0613
Language: da
Date: 2015-11-20 00:00:00
Title: Sag C-613/15: Anmodning om præjudiciel afgørelse indgivet af Juzgado de Primera Instancia n° 5 de Alcobendas (Spanien) den 20. november 2015 — Ibercaja Banco S.A.U. mod José Cortés González

8.2.2016   
            
            
               DA
            
            
               Den Europæiske Unions Tidende
            
            
               C 48/17
            
         Anmodning om præjudiciel afgørelse indgivet af Juzgado de Primera Instancia no 5 de Alcobendas (Spanien) den 20. november 2015 — Ibercaja Banco S.A.U. mod José Cortés González
   (Sag C-613/15)
   (2016/C 048/23)
   Processprog: spansk
   
      Den forelæggende ret
   
   Juzgado de Primera Instancia no 5 de Alcobendas
   
      Parter i hovedsagen
   
   
      Sagsøger: Ibercaja Banco S.A.U.
   
      Sagsøgt: José Cortés González
   
      Præjudicielle spørgsmål
   
   
               1)
            
            
               Er artikel 3, stk. 1, artikel 4, stk. 1, artikel 6, stk. 1, og artikel 7, stk. 1, i direktiv 93/13/EØF af 5. april 1993 (1) til hinder for en national bestemmelse som artikel 114 i Ley Hipotecaria (lov om pant i fast ejendom), der alene giver den nationale ret mulighed for ved vurderingen af, om et kontraktvilkår om morarenter er urimeligt, at efterprøve, om den aftalte rentesats er tre gange højere end den lovbestemte rentesats, og hvorefter det ikke er muligt at tage hensyn til andre omstændigheder?
            
         
               2)
            
            
               Er artikel 3, stk. 1, artikel 4, stk. 1, artikel 6, stk. 1, og artikel 7, stk. 1, i direktiv 93/13/EØF af 5. april 1993 til hinder for en national bestemmelse som LEC’s artikel 693, hvorefter der kan kræves førtidig tilbagebetaling af det fulde lånebeløb på grund af misligholdelse af tre månedlige ydelser uden at tage hensyn til andre faktorer såsom lånets varighed og størrelse eller andre relevante omstændigheder, og hvorefter muligheden for at undgå konsekvenserne af nævnte førtidige ophævelse afhænger af kreditors vilje, undtagen i de tilfælde, hvor lånet er sikret ved pant i debitors sædvanlige bolig?
            
         
               3)
            
            
               Er den fjerde overgangsbestemmelse i lov 1/2013 i strid med den retspraksis, der følger af Cofidis-dommen (2)?
            
         
      (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29).
   
      (2)  Sag C-473/00, EU:2002:705.